เงินบาทเย็นนี้ 35.58/60 แกว่งแคบ ไร้ปัจจัยใหม่ กรอบพรุ่งนี้ 35.50-35.70
เงินบาทเย็นนี้ 35.58/60 แกว่งแคบ ไร้ปัจจัยใหม่ คาดกรอบพรุ่งนี้ 35.50-35.70
29 ต.ค. 2558

นักบริหารเงิน เปิดเผยว่า เงินบาทเย็นวันนี้อยู่ที่ระดับ 35.58/60 บาท/ดอลลาร์ แข็งค่าเล็กน้อยจากช่วงเช้าที่เปิดตลาดที่ระดับ 35.62/64 บาท/ดอลลาร์
โดยตลอดทั้งวันนี้เงินบาทยังเคลื่อนไหวอยู่ในกรอบแคบๆ ในช่วง 35.57-35.60 บาท/ดอลลาร์ หลังจากที่ตลาดรับทราบมติของคณะกรรมการกำหนดนโยบายการเงิน(FOMC) แล้วว่ายังไม่ขึ้นดอกเบี้ยในรอบนี้ และอาจจะไปรอพิจารณาอีกครั้งในการประชุมเดือนธ.ค. จึงยังไม่มีปัจจัยอะไรที่ทำให้เงินบาทเคลื่อนไหวได้มากนักในวันนี้
ทั้งนี้นักบริหารเงิน คาดว่า พรุ่งนี้เงินบาทจะเคลื่อนไหวอยู่ในกรอบ 35.50-35.70 บาท/ดอลลาร์ล่าสุด THAI BAHT SPOT RATE FIXING อยู่ที่ระดับ 35.6200 บาท/ดอลลาร์